12ኛው የአገዋ ፎረም ነሃሴ 3 በአዲስ አበባ ይጀመራል
አዲስ አበባ፤ ነሐሴ 3/2005 (ዋኢማ) – በኢትዮጵያ የሚካሄደውን 12ኛውን አጎዋ ፎረም በተሳካ ሁኔታ ለማካሄድ ዝግጅቱ መጠናቀቁን የንግድ ሚኒስቴር አስታወቀ፡፡ ፎረሙ  ከነሃሴ 3/2005 ጀምሮ ለአምስት ተከታታይ ቀናት በአዲስ አበባ ይካሄዳል፡፡ የንግድ ሚኒስትር ከበደ ጫኔ ፎረሙን አስመልክተው በሰጡት መግለጫ ፎረሙን ለማሳካት ባለፉት ስድስት ወራት የተደረገው ዝግጅት ስኬታማ በሆነ መልኩ ተጠቃሏል፡፡ የፎረሙ ዓላማ በአፍሪካና በአሜሪካ መካከል ያለውን ግንኙነት ማጠናከር፣ የቴክኖሎጂ ሽግግር እንዲፋጠን ማድረግ፣ አፍሪካ ከልማዳዊ ጥሬዕቃዎችኤክስፖርት እሴት ወደ ተጨመረባቸው የኢንዱስትሪ ውጤቶች ኤክስፖርት እንድትሸጋገር ማድረግ እንደሆነ ሚኒስትር ከበደ ጫኔ ገልጸዋል፡፡በዕድሉ የአሜሪካ መንግሥት ከሰሃራ በታች ለሚገኙ የአፍሪካ አገሮች ለሚያመርቱትና የሚፈለገውን የስሪትናደንብ ለሚያሟሉ 1 ሺህ 835 የምርት ዓይነቶች ከታሪፍና ኮታ ነጻ ወደ አሜሪካ እንዲገቡ ሁኔታዎች መመቻቸታቸውን አስታውቀዋል፡፡ኢትዮጵያም እነዚህን የተፈቀዱ ምርቶች በተቀመጠው መስፈርት መሠረት ወደ አሜሪካ ገበያ ለማስገባት እንደተፈቀደላትና ከዚህም ውስጥ የጨርቃ ጨርቅና አልባሳት ምርቶች ከፍተኛውን ድርሻ እንደሚይዙ ሚኒስትር ከበደ ገልጸዋል፡፡ እንደ ኢሬቴድ ዘገባ በፎረሙ ላይ  የአሜሪካ፡አፍሪካ ፤ የአገር ውስጥ የግልባለሃብቶችንና ሌሎች እንግዶችን ጨምሮ ከአንድ ሺህ በላይ ሰዎች እንደሚሳተፉ ይጠበቃል፡፡